Oznámenie o zámere obce Žitavce predať nehnuteľný majetok vo vlastníctve obce z dôvodov hodných osobitného zreteľa

Obec Žitavce, v zmysle ustanovenia § 9a ods. 8 písm. e) zákona č.138/1991 Zb. o majetku obcí v znení neskorších predpisov, týmto zverejňuje zámer predaja nehnuteľného majetku vo vlastníctve obce z dôvodov hodných osobitného zreteľa, o ktorom rozhodne Obecné zastupiteľstvo obce Žitavce trojpätinovou väčšinou všetkých poslancov.

**Obec Žitavce má zámer predať nehnuteľný majetok:**

* pozemok v registri C KN, parcela č.1204/178, zastavané plochy a nádvorie, evidovaný na LV č.499 vedenom Správou katastra Nitra, okres Nitra, katastrálne územie Žitavce o výmere 566 m2 v podiele 1/1, t.j. v celku.
* pozemok v registri C KN, parcela č.1204/183, zastavané plochy a nádvorie, evidovaný na LV č.499 vedenom Správou katastra Nitra, okres Nitra, katastrálne územie Žitavce o výmere 565 m2 v podiele 1/1, t.j. v celku

**Cena nehnuteľnosti:  6,51,- €/m²,**

pani : Beata Ďuricová, Dukelská 962/10, 952 01 Vráble

Judita Horvátová, Žitavce 38, 952 01

**Za dôvody hodné osobitného zreteľa, v zmysle ustanovenia § 9a ods. 8 písm. e) zákona č.138/1991 Zb.z. o majetku obcí v znení neskorších predpisov Obec Žitavce považuje:**

* Menované pozemky sa nachádzajú medzi pozemkami oboch záujemkýň a pred vytvorení nového GP tvorili jeden celok. K rozdeleniu došlo po dohode so záujemkyňami o kúpu pozemkov.
* pozemok bol široký 11,2 m a podľa § 6 ods. 3 vyhlášky Ministerstva životného prostredia SR č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v znení neskorších predpisov Ak rodinné domy vytvárajú medzi sebou voľný priestor, vzdialenosť medzi nimi nesmie byť menšia ako 7 m. Vzdialenosť rodinných domov od spoločných hraníc pozemkov nesmie byť menšia ako 2 m. To znamená 2m a 2m od hranici pozemku, teda na prípadný dom by zostalo 7,2 m. Aby mohlo prejsť auto za dom medzi ohradou a domom je potrebné mať priestor 3m. Tým pádom sa nám zužuje šírka domu na 6, 2m. Pri novostavbe domu je šírka nedostačujúca.
* na hranici pozemku po celej jeho dĺžke má jedna zo záujemkýň vysadený pás borovíc ako vetrolam. Je preto predpoklad, že iný majiteľ ako súčasné záujemkyne budú chcieť zrušiť tento vetrolam alebo vetrolam bude dôvodom nezáujmu pre tretie osoby, tak ako to bolo doposiaľ.
* pozemok sa už nachádza v extraviláne obce a prístupová cesta ku nemu nie je spevnená a obec ju nebude na svoje náklady budovať.
* obec tento pozemok nevie účelne využiť pre seba, alebo pre občanov.
* vyhlásená OVS bola neúspešná, nik neprejavil o kúpu pozemku záujem.

**Poznámka:**

Uvedené dôvody hodné osobitného zreteľa a predaj vyššie uvedeného nehnuteľného majetku obce týmto spôsobom boli schválené obecným zastupiteľstvom uznesením č. Uznesením č 48/20202-OZ.

Návrh na predaj bude predložený na schválenie trojpätinovou väčšinou všetkých poslancov na zasadnutí obecného zastupiteľstva dňa:

Doba zverejnenia:   **od 20.04.2020 do 5.05.2020**

Spôsob zverejnenia:  [www.zitavce.sk](http://www.zitavce.sk)

MVDr. Strieška Stanislav

starosta obce